இருகுளோரோ அயோடோமெத்தேன்

இருகுளோரோ அயோடோமெத்தேன் (Dichloroiodomethane) என்பது CHCl2I என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மூன்று ஆலோமெத்தேன் சேர்மமாக இது வகைப்படுத்தப்படுகிறது. குளோரோஃபார்ம் போன்ற வாசனையைக் கொண்டுள்ளது.Leopold Gmelin, Henry Watts, Chloriodoform in Hand-book of Chemistry (1848), pages 337–339 தீப்பிடித்து எரியாது. வெளிப்படையான வெளிர் மஞ்சள் திரவமாகக் காணப்படுகிறது. அசிட்டோன், டை எத்தில் ஈதர், எத்தனால் மற்றும் பென்சீன் போன்ற கரிம கரைப்பான்களில் இருகுளோரோ அயோடோமெத்தேன் கரையும். காற்று மற்றும் ஒளியுடன் தொடர்பு கொள்ளும்போது சிதைவடைகிறது. கிருமி நீக்கம் செய்யப்பட்ட குழாய் நீரில் கண்டறியப்படுகிறது.Emma Goslan, Kenneth Clive Thompson, Simon Gillespie, Disinfection By-products in Drinking Water (2015), Royal Society of Chemistry எனவே இது ஒரு மாசுபடுத்தும் பொருளாகக் கருதப்படுகிறது. தண்ணீரில் 275 ஆண்டுகள் அரை ஆயுள் காலம் கொண்டுள்ளதாகவும் அறியப்படுகிறது. Liu, David H. F; Liptak, Bela G, Groundwater and surface water pollution, page 57

அயோடோஃபார்ம் கண்டுபிடிக்கப்பட்ட இரண்டு ஆண்டுகளுக்குப் பிறகு, 1824 ஆம் ஆண்டில் இயார்ச்சசு-சைமன் செருல்லாசு என்பவரால் இருகுளோரோ அயோடோமெத்தேன் கண்டுபிடிக்கப்பட்டது.

தயாரிப்பு
இருகுளோரோ அயோடோமெத்தேன் தயாரிப்பதற்கான பல தயாரிப்பு வழிகள் அறியப்படுகின்றன. சோடியம் அயோடைடு Determination of Dichloroiodomethane in Water (1996) அல்லது அயோடோயீத்தேனுடன்Nariyoshi Kawabata, Masami Tanimoto, Shigehiro Fujiwara. Synthesis of monohalocyclopropane derivatives from olefins by the reaction with trihalomethanes and copper, Tetrahedron, 1979 குளோரோஃபார்மைச் சேர்த்து வினை புரியச் செய்தால் இருகுளோரோ அயோடோமெத்தேன் உருவாகிறது. பாசுபரசு பெண்டாகுளோரைடு அல்லது பாதரசக் குளோரைடுடன் அயோடோஃபார்ம் சேர்த்து தயாரித்தல் பழைய தயாரிப்பு முறையாகும்.   

மேற்கோள்கள்

பகுப்பு:அயோடோ ஆல்க்கேன்கள்
பகுப்பு:ஆலோமீத்தேன்கள்
பகுப்பு:இனிப்பு மணம் கொண்ட இரசாயனங்கள்